**Likumprojekta „Grozījumi Valsts un pašvaldību institūciju amatpersonu un darbinieku atlīdzības likumā” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Likumprojekts „Grozījumi Valsts un pašvaldību institūciju amatpersonu un darbinieku atlīdzības likumā” izstrādāts saistībā ar Euro ieviešanas kārtības likuma 30.pantu, saskaņā ar kuru ministrijām jāsagatavo to tiesību aktu grozījumu projektus, kurus nepieciešams pielāgot euro ieviešanai, kā arī Ministru kabineta 2012.gada 27.jūnija rīkojuma Nr.282 „Par ”Koncepciju par normatīvo aktu sakārtošanu saistībā ar eiro ieviešanu Latvijā”” 7.1.apakšpunktu. |
| 2. | Pašreizējā situācija un problēmas | Valsts un pašvaldību institūciju amatpersonu un darbinieku atlīdzības likumā normas attiecībā uz atlīdzības apmēriem ir noteiktas latos, līdz ar to likumā nepieciešams veikt grozījumus, normas attiecībā uz atlīdzības apmēriem nosakot *euro*. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Likumprojektā paredzēts, ņemot vērā oficiālo maiņas kursu (EUR 1 = LVL 0,702804), izteikt *euro* tās summas, kas šobrīd ir noteiktas latos, kā arī paredzēts veikt tehniskos precizējumus, lai nodrošinātu, ka normatīvie akti nesatur atsauci uz latiem. Aprēķins veikts tādējādi, lai grozījumu rezultātā netiktu radīta ietekme uz valsts budžetu, līdz ar to likumprojekta pamattekstā skaitļi izteikti līdz *euro* centa precizitātei. Izņēmums ir atlīdzības likuma 19.pantā minētais pabalsts amatpersonas (darbinieka) nāves gadījumā, ja tā gājusi bojā vai mirusi gada laikā pēc nelaimes gadījuma tajā gūto veselības bojājumu dēļ, 21.panta ceturtajā daļā minētais pabalsta karavīra nāves gadījumā, kā arī 21. un 22.pantā minētie invaliditātes pabalsti: 21.panta pirmajā daļā - karavīram, ja aktīvā dienesta laikā vai gada laikā pēc atvaļināšanas no aktīvā dienesta noteikta invaliditāte dienesta laikā, pildot dienesta pienākumus, gūta ievainojuma (sakropļojuma, kontūzijas) dēļ vai tādas slimības dēļ, kuras cēlonis saistīts ar militārā dienesta izpildi (arodslimība), 22.panta otrajā daļā - amatpersonai (darbiniekam), kura piedalās starptautiskajā operācijā vai nosūtīta komandējumā uz starptautiskās operācijas rajonu, pildot amata (dienesta, darba) pienākumus, cietusi nelaimes gadījumā un guvusi sakropļojumu vai citādu veselības bojājumu un kurai noteikta invaliditāte. Pabalstu apmēri izteikti, summas noapaļojot uz augšu (personai labvēlīgi) līdz veseliem skaitļiem. Ņemot vērā, ka atlīdzības likuma 3.pielikumā norādīti mēnešalgu maksimālie apmēri, tad šajā gadījumā visi skaitļi izteikti, summas noapaļojot uz augšu (personai labvēlīgi) līdz veseliem skaitļiem. |
| 5. | Projekta izstrādē iesaistītās institūcijas | Projekts šo jomu neskar. |
| 6. | Iemesli, kādēļ netika nodrošināta sabiedrības līdzdalība | Likumprojekts attiecas tikai uz valsts un pašvaldību institūciju amatpersonām un darbiniekiem, tādēļ sabiedrības līdzdalība likumprojekta izstrādē nebija nepieciešama. |
| 7. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību** | | |
| 1. | Projekta izpildē iesaistītās institūcijas | Valsts un pašvaldību institūciju amatpersonas un darbinieki. |
| 2. | Projekta izpildes ietekme uz pārvaldes funkcijām | Projekts šo jomu neskar |
| 3. | Projekta izpildes ietekme uz pārvaldes institucionālo struktūru  Jaunu institūciju izveide | Projekts šo jomu neskar |
| 4. | Tiesiskā regulējuma finansiālā ietekme | Projekts šo jomu neskar. |
| 5. | Tiesiskā regulējuma nefinansiālā ietekme | Projekts šo jomu neskar |
| 6. | Administratīvās procedūras raksturojums | Projekts šo jomu neskar |
| 7. | Cita informācija | Nav |
|  |  |  |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Finansiālā ietekme uz valsts budžetu netiek plānota. Valsts budžeta iestādēm normatīvā akta ieviešana jānodrošina piešķirto budžeta līdzekļu ietvaros. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un šīs līdzdalības rezultāti** |
| Projekts šo jomu neskar |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| Projekts šo jomu neskar |

Finanšu ministra vietā -

zemkopības ministre L.Straujuma

23.07.2013 13:28

558

I.Artemjeva

67095599; fakss 67095541;

Ineta.Artemjeva@fm.gov.lv